**ELŐTERJESZTÉS**

**Körmend Város Önkormányzata Képviselő-testületének 2017. április 27-i ülésére**

**Tárgy:** pályázat benyújtása zenei próbaterem kialakítására

Tisztelt Képviselő-testület!

Az Emberi Erőforrás Fejlesztési Operatív Program keretében az Emberi Erőforrások Minisztériuma Fejlesztések Végrehajtásért Felelős Helyettes Államtitkárság által a 1037/2016.(II..) számú kormányhatározatban szereplő éves fejlesztési keret alapján meghirdetett **„A közösségi művelődési intézmény- és szervezetrendszer tanulást segítő infrastrukturális fejlesztései”** című, **EFOP-4.1.7-16** kódszámú felhívás 4. célterülete lehetőséget biztosít zenei próbatermek kialakítására.

A Körmendi Fúvószenekar az idei évben ünnepli 125 éves megalakulását. Az együttes munkássága mindig is meghatározta városunk kulturális életét, a zenekar tagjai hagyományos évnyitó koncertjüket rendszeresen teltház előtt játsszák. Infrastrukturális körülményeik azonban egyáltalán nem korszerűek, nincsenek meg a napi munkavégzéshez megfelelő feltételek. Sikeres pályázat esetén ezt a problémát egy modern, minden igényt kielégítő szakmai műhely létrehozásával orvosolhatnánk, melyet a Batthyány-kastélyegyüttesben alakítanánk ki tárolóval, stúdióval, hangtechnikai eszközökkel együtt.

A projekt első ütemének beadási határideje: 2017.04.30.

Az igényelhető támogatási összeg: 10-15 millió Ft

***A projekt támogatási intenzitása: 100 %.***

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat:**

Körmend Város Önkormányzata Képviselő-testülete

1. **támogatja, hogy** Emberi Erőforrás Fejlesztési Operatív Program keretében meghirdetett, **„A közösségi művelődési intézmény- és szervezetrendszer tanulást segítő infrastrukturális fejlesztései”** című, **EFOP-4.1.7-16** kódszámú felhívásra Körmend Város Önkormányzata támogatási kérelmet nyújtson be.
2. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: 2017. április 30. – a pályázat beadása

Körmend, 2017. április 20.

 **Bebes István
 polgármester**